Пәнаралық олимпиаданың облыстық кезеңінің жеңімпаздары анықталды - Ақмола облысы
DATE: 16:00, 07 Қаңтар 2019 | GMT +5
TITLE: Пәнаралық олимпиаданың облыстық кезеңінің жеңімпаздары анықталды - Ақмола облысы
URL: https://kaz.inform.kz/news/panaralyk-olimpiadanyn-oblystyk-kezeninin-zhenimpazdary-anyktaldy-akmola-oblysy_a3485662/
META: DATE: 16:00, 07 Қаңтар 2019 | GMT +5
TOTAL WORDS: 148
AUTHOR(S):
TEXT: Ақмола облысы білім басқармасының мәліметі бойынша Көкшетау қаласындағы №18 мектепте өткен олимпиадаға өңірдің 17 ауданы мен Көкшетау, Степногор қалалары және дарынды балаларға арналған 4 облыстық мамандандырылған мектептен жиналған 400-ге жуық оқушы қатысты. Олимпиада қорытындысы бойынша 1-ші орынға облыс орталығындағы «Инновациялық-білім» лицейінің оқушылары лайықты деп танылса, одан кейінгі 2-ші және 3-ші орындарды Көкшетау және Степногор қалаларының оқушылары өзара бөлісті. Жалпы, облыстық олимпиаданың нәтижелері бойынша барлығы 163 жеңімпаз анықталды. Оның 32-сі І дәрежелі, 33 қатысушы ІІ дәрежелі, 98-і ІІІ дәрежелі дипломдармен, бұдан бөлек тағы 31 қатысушы дипломдармен және бағалы сыйлықтармен марапатталды. «Олимпиада аудандар мен қалалардағы мектептерде оқушылардың белсенділігін көрсетті. Әсіресе, оқушылардың бір-бірін қолдауын көру көңіл сүйсіндіреді», деді олимпиада жеңімпаздарын құттықтау сөзінде Ақмола облыс әкімінің орынбасары Айна Мысырәлімова. Айта кетейік, жалпы білім беретін пәндер бойынша 9-11 сынып оқушылары арасында республикалық олимпиаданың облыстық кезеңінде бірінші және екінші орын алған жеңімпаздар ағымдағы жылдың наурыз айында Ақтөбе және Қызылорда қалаларында өтетін республикалық кезеңіне қатысады
